钦定古今图书集成/历象汇编/庶征典/第057卷 > 北齐颜氏家训 > 《星宿》
## 钦定古今图书集成/历象汇编/庶征典/第057卷 > 北齐颜氏家训 > 《星宿》

天地初开，便有星宿，九州未划，列国未分。翦疆区野，
若为躔次，封建已来，谁所制割？国有增减，星无进退，
灾祥祸福，就中不差。乾象之大，列星之伙，何为分野，
止系中国？昴为旄头，匈奴之次；西胡东越，雕题交趾，
独弃之乎？以此而求，迄无了者，岂得以人事寻常，抑
必宇宙外也？